Blaze7451/Wiki-th-20250601 huggingface dataset:
พิศาลสิน ซ่าอินทร์

พิศาลสิน ซ่าอินทร์ (ชื่อเล่น: โน่; 3 พฤศจิกายน พ.ศ. 2526 – ) เป็นนักฟุตบอลระดับอาชีพชาวไทย ปัจจุบันเขาทำหน้าที่ร่วมกับสโมสรฟุตบอลกองเรือยุทธการ ในการแข่งขันไทยลีก 4 หลังจากที่เคยทำหน้าที่ร่วมกับสโมสรฟุตบอลราชนาวี และสโมสรฟุตบอลสมุทรสงคราม พิศาลสินเป็นผู้ยิงประตูแฮตทริกมีชัยเหนือสโมสรฟุตบอลสุพรรณบุรี เอฟซี ด้วยผลการแข่ง 4 ประตูต่อ 2 เมื่อวันที่ 17 ตุลาคม พ.ศ. 2558

**อ้างอิง**
หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลสมุทรสงคราม
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลกองเรือยุทธการ
หมวดหมู่:ผู้เล่นในไทยลีก
หมวดหมู่:กองหน้าฟุตบอล
เจ้าชายนิคโคเลาส์แห่งลีชเทินชไตน์

เจ้าชายนิคโคเลาส์แห่งลีชเทินชไตน์ (Prince Nicholas of Liechtenstein) ทรงเป็นพระโอรสในเจ้าชายฟรันทซ์ โยเซ็ฟที่ 2 เจ้าผู้ครองลีชเทินชไตน์ และเคาน์เตสเกออร์กีนา ฟ็อน วิลเซ็ค เป็นพระอนุชาในเจ้าชายฮันส์-อาดัมที่ 2 เจ้าผู้ครองลีชเทินชไตน์ พระองค์เสกสมรสกับเจ้าหญิงมาร์กาเรธาแห่งลักเซมเบิร์ก พระธิดาในแกรนด์ดยุกฌ็องแห่งลักเซมเบิร์ก และแกรนด์ดัชเชสโฌเซฟีน-ชาร์ล็อตแห่งลักเซมเบิร์ก ภายหลังได้รับพระราชทานพระอิสริยยศเป็น เจ้าหญิงแห่งลีชเทินชไตน์ มีพระโอรส-ธิดารวม 4 พระองค์

**อ้างอิง**
หมวดหมู่:บุคคลที่เกิดในปี พ.ศ. 2490
หมวดหมู่:เจ้าชายลีชเทินชไตน์
หมวดหมู่:ราชวงศ์ลีชเทินชไตน์
แม่แบบ:พระราชโอรส-พระราชธิดาในสมเด็จพระเจ้ากรุงธนบุรี

หมวดหมู่:กล่องนำทางพระราชวงศ์และชนชั้นขุนนาง
หมวดหมู่:กล่องนำทางประวัติศาสตร์ไทย
หมวดหมู่:แม่แบบราชวงศ์ไทย
เจ้าหญิงมาร์กาเรตาแห่งลีชเทินชไตน์

เจ้าหญิงมาร์กาเรตาแห่งลีชเทินชไตน์ (เดิม: เจ้าหญิงมาร์กาเรตาแห่งลักเซมเบิร์ก) (Her Royal Highness Princess Margaret of Liechtenstein) เป็นพระราชธิดาในแกรนด์ดยุกฌ็องแห่งลักเซมเบิร์กและแกรนด์ดัชเชสโฌเซฟีน-ชาร์ล็อตแห่งลักเซมเบิร์ก เป็นพระขนิษฐาในแกรนด์ดยุกอ็องรีแห่งลักเซมเบิร์ก เป็นพระขนิษฐาฝาแฝดในเจ้าชายฌ็องแห่งลักเซมเบิร์ก พระองค์เสกสมรสกับเจ้าชายนิคโคเลาส์แห่งลีชเทินชไตน์ พระโอรสในเจ้าชายฟรันทซ์ โยเซ็ฟที่ 2 เจ้าผู้ครองลีชเทินชไตน์ และเป็นพระอนุชาในเจ้าชายฮันส์-อาดัมที่ 2 เจ้าผู้ครองลีชเทินชไตน์ มีพระบุตร 4 พระองค์ ภายหลังเสกสมรสทรงรับพระอิสริยยศเจ้าหญิงแห่งลีชเทินชไตน์ และยังเป็นเจ้าหญิงแห่งลักเซมเบิร์ก พระองค์ใช้ฐานันดร เฮอร์รอยัลไฮนีส แต่พระสวามีของพระองค์อยู่ในฐานันดร ฮิสเซอรีนไฮเนส พระองค์ยังคงสามารถรักษาฐานันดรเมื่อแรกประสูติไว้ได้

**อ้างอิง**
หมวดหมู่:เจ้าหญิงลักเซมเบิร์ก
หมวดหมู่:เจ้าหญิงลีชเทินชไตน์
หมวดหมู่:ราชวงศ์บูร์บง-ปาร์มา
หมวดหมู่:คริสต์ศาสนิกชนนิกายโรมันคาทอลิกชาวลักเซมเบิร์ก
หมวดหมู่:ชาวลักเซมเบิร์ก
หมวดหมู่:ราชวงศ์ลักเซมเบิร์ก
หมวดหมู่:เจ้าหญิงบูร์บง-ปาร์มา
เจ้าชายฌ็องแห่งลักเซมเบิร์ก

เจ้าชายฌ็องแห่งลักเซมเบิร์ก (His Royal Highness Prince Jean of Luxembourg) เป็นพระโอรสในแกรนด์ดยุกฌ็องแห่งลักเซมเบิร์กและแกรนด์ดัชเชสโฌเซฟีน-ชาร์ล็อตแห่งลักเซมเบิร์ก เป็นพระอนุชาในแกรนด์ดยุกอ็องรีแห่งลักเซมเบิร์ก ทรงเสกสมรสกับนางสาวไดอานา มารี อัมเลต เออร์นีเกล เดอ กลอเรีย (ภายหลัง เคาน์เตสแห่งนัสเซา) มีโอรส-ธิดารวม 4 องค์ ทรงเป็นพระเขษฐาฝาแฝดในเจ้าหญิงมาร์กาเรธาแห่งลิกเตนสไตน์

**อ้างอิง**
หมวดหมู่:เจ้าชายลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:ชาวลักเซมเบิร์ก
หมวดหมู่:ราชวงศ์ลักเซมเบิร์ก
โรแบร์ท เอ็งเคอ

โรแบร์ท เอ็งเคอ (Robert Enke; 24 สิงหาคม ค.ศ. 1977 – 10 พฤศจิกายน ค.ศ. 2009) เป็นอดีตผู้รักษาประตูฟุตบอลชาวเยอรมัน
เอ็งเคอเป็นที่จดจำจากการที่เคยเล่นให้กับ ไบฟีกา และ บาร์เซโลนา แต่ประสบความสำเร็จและลงเล่นมากที่สุดตลอดระยะเวลาการค้าแข้งกับฮันโนเฟอร์ 96 ในบุนเดิสลีกา ประเทศบ้านเกิด
เขาลงเล่นให้กับเยอรมนี เป็นจำนวน 8 นัด ในช่วงระหว่างคอนเฟเดอเรชันส์คัพ 1999 และการเสียชีวิตของเขาในปี ค.ศ. 2009 ทั้งยังเป็นส่วนหนึ่งของทีมชุดรองชนะเลิศในยูโร 2008
ในช่วงค่ำของวันที่ 10 พฤศจิกายน ค.ศ. 2009 เอ็งเคอตัดสินใจจบชีวิตลงด้วยการฆ่าตัวตาย ในช่วงเวลาการตายของเขา เขาได้รับการพูดถึงอย่างกว้างขวางในการแย่งชิงตำแหน่งผู้รักษาประตูมือหนึ่งของฟุตบอลโลก 2010

**อ้างอิง**

**แหล่งข้อมูลอื่น**
 Robert Enke-  ESPN Profile date=2009-08-13 -  Text, Audio, Video of Theo Zwanziger's Eulogy for Robert Enke
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้รักษาประตูฟุตบอล
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นเอ็ฟเซ คาร์ล ไซส์ เยนา
หมวดหมู่:ผู้เล่นโบรุสซีอาเมินเชินกลัทบัค
หมวดหมู่:ผู้เล่นสปอร์ลิชบัวอีไบฟีกา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:นักฟุตบอลเฟแนร์บาห์แชสปอร์คูลือบือ
หมวดหมู่:ผู้เล่นเซเด เตเนริเฟ
หมวดหมู่:ผู้เล่นฮันโนเฟอร์ 96
หมวดหมู่:บุคคลจากเยนา
หมวดหมู่:ผู้ฆ่าตัวตาย
เจ้าหญิงแคลร์แห่งลักเซมเบิร์ก

เจ้าหญิงแคลร์แห่งลักเซมเบิร์ก เป็นพระชายาในเจ้าชายเฟลิกซ์แห่งลักเซมเบิร์ก พระองค์ประสูติที่ประเทศเยอรมนี พระองค์และพระสวามีมีพระโอรส-ธิดารวม 2 พระองค์ พระบุตรของพระองค์ทรงดำรงพระอิสริยยศเป็น เจ้าชาย/เจ้าหญิงแห่งนัสเซา

**พระประวัติ**
เจ้าหญิงแคร์มีพระนามเดิมว่า แคลร์ มากาเร็ตตา เลเดเมเคอร์  ประสูติ ณ ประเทศเยอรมนี เป็นธิดาคนที่ 2 ของออสทรัม เลเดเมเคอร์ และกาเบรียลา เลเดเมเคอร์ พ่อของพระองค์ เป็นผู้ก่อตั้งบริษัท LHS Telekommunikation และเป็นเจ้าของรีสอร์ตในโครเอเชีย โดยมีกำไรจากการทำรีสอร์ตราวเดือนละ 600ล้านยูโร และยังลงทุนอุตสาหกรรมด้านซอฟต์แวร์

**การศึกษาและอาชีพ**
เจ้าหญิงแคลร์ทรงจบโรงเรียนนานาชาติแอตแลนตา และทรงจบปริญญาตรีมหาวิทยาลัยนานาชาติแห่ง Collège Alpin International Beau Soleil หลังจากเรียนจบแล้ว พระองค์ได้ทำงานในสื่อสิ่งพิมพ์ในนครนิวยอร์กและมิวนิก

**เสกสมรสและพระโอรส-ธิดา**
เจ้าหญิงแคลร์ทรงพบกับเจ้าชายเฟลิกซ์แห่งลักเซมเบิร์ก พระสวามีในอนาคตในกรุงวอชิงตันใน พ.ศ. 2555 ต่อมาในเดือนตุลาคม ทั้งสองพบกันอีกครั้งในงานอภิเษกสมรสของเจ้าชายกีโยม แกรนด์ดยุกรัชทายาทแห่งลักเซมเบิร์ก กับเจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก แต่ไม่ได้รับพระราชานุญาตจากแกรนด์ดยุกอ็องรีแห่งลักเซมเบิร์กให้ประทับข้างกัน
ต่อมาในเดือนธันวาคม แกรนด์ดยุกอ็องรีแห่งลักเซมเบิร์กมีพระราชานุญาตให้ทั้งสองสมรสกัน งานแต่งงานเกิดขึ้นเมื่อวันที่ 17 กันยายน ณ ประเทศเยอรมนี หลังจากสมรสแล้ว แคลร์ได้รับการสถาปนาเป็น เจ้าหญิงแคลร์แห่งลักเซมเบิร์ก พระชายา พร้อมฐานันดรรอยัลไฮเนส หลังจากสมรสแล้ว ทั้งสองประทับด้วยกัน ณ ประเทศฝรั่งเศส ต่อมา สำนักพระราชวังแห่งลักเซมเบิร์กได้ออกแถลงการณ์เรื่องเจ้าหญิงแคลร์ทรงครรภ์ ต่อมาเมื่อวันที่ 15 มิถุนายน พ.ศ. 2557 พระองค์ได้มีประสูติกาลพระธิดาคือ เจ้าหญิงอะมาเลียแห่งนัสเซา ณ โรงพยาบาลแกรนด์ดัชเชสชาลอตต์ซึ่งเป็นโรงพยาบาลที่ใหญ่ที่สุดในประเทศลักเซมเบิร์ก
ต่อมา สำนักพระราชวังได่ออกแถลงการณ์เรื่องเจ้าหญิงแคลร์ ทรงครรภ์ที่ 2 ต่อมาเมื่อวันที่ 28 พฤศจิกายน พ.ศ. 2559 ได้มีพระสูติกาลเจ้าชายเลียมแห่งนัสเซา พระโอรสพระองค์ที่ 2 ณ ประเทศสวิตเซอร์แลนด์

**พระอิสริยยศ**
21 มีนาคม พ.ศ. 2528 – 17 กันยายน พ.ศ. 2556: แคลร์ มากาเร็ตตา เลเดเมเคอร์ (Claire Margareta Lademacher)
*17 กันยายน พ.ศ. 2556 – ปัจจุบัน: เจ้าหญิงแคลร์แห่งลักเซมเบิร์ก (HRH Princess Claire of Luxembourg)
หมวดหมู่:บุคคลที่เกิดในปี พ.ศ. 2528
หมวดหมู่:ราชวงศ์บูร์บง-ปาร์มา
หมวดหมู่:เจ้าหญิงลักเซมเบิร์ก
เจ้าหญิงอะมาเลียแห่งนัสเซา

เจ้าหญิงอะมาเลียแห่งนัสเซา เป็นพระธิดาพระองค์แรกในเจ้าชายเฟลิกซ์แห่งลักเซมเบิร์กกับเจ้าหญิงแคลร์แห่งลักเซมเบิร์ก เป็นพระนัดดาในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก เมื่อแรกประสูติ ทรงมีพระอิสริยยศที่ เจ้าหญิงแห่งนัสเซา พระองค์ทรงมีพระอนุชา 1 พระองค์ คือ เจ้าชายเลียมแห่งลักเซมเบิร์ก

**พระประวัติ**
พระองค์ประสูติ ณ โรงพยาบาลแกรนด์ดัชเชสชาลอตต์ในกรุงลักเซมเบิร์ก เมืองหลวงของประเทศ เป็นพระธิดาพระองค์แรกในเจ้าชายเฟลิกซ์แห่งลักเซมเบิร์กและเจ้าหญิงแคลร์แห่งลักเซมเบิร์ก เป็นพระราชนัดดาใน แกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก โดยพระราชวังได้ประกาศพระนามและฐานันดรศักดิ์ในวันประสูติ พระองค์ทรงรับบัพติศมาเมื่อวันที่ 12 กรกฎาคม ในปีเดียวกัน ณ โบสถ์เมืองเซนโต ฟริโอ-เดลอง โดยมีพระบิดามารดาทูลหัวคือ เจ้าหญิงอาแล็กซ็องดราแห่งลักเซมเบิร์ก พระปิตุจฉา (อาหญิง) และนายเฟลิกซ์ เลเมอร์ พระมาตุลา (ลุงฝ่ายพระมารดา)

**พระอิสริยยศ**
15 มิถุนายน พ.ศ. 2557 – ปัจจุบัน: เจ้าหญิงอะมาเลียแห่งนัสเซา เจ้าหญิงแห่งบูร์บง-ปาร์มา (Her Royal Highness Princess Amalia of Nassau, Princess of Bourbon-Parma)

**อ้างอิง**
หมวดหมู่:บุคคลที่เกิดในปี พ.ศ. 2557
หมวดหมู่:ราชวงศ์บูร์บง-ปาร์มา
หมวดหมู่:เจ้าหญิงลักเซมเบิร์ก
เจ้าชายเลียมแห่งนัสเซา

เจ้าชายเลียมแห่งนัสเซา เป็นพระโอรสพระองค์เล็กในเจ้าชายเฟลิกซ์แห่งลักเซมเบิร์กกับเจ้าหญิงแคลร์แห่งลักเซมเบิร์ก

**พระประวัติ**
เจ้าชายเลียมประสูติ ณ เจนีวา สวิตเซอร์แลนด์ เป็นพระโอรสพระองค์แรกและพระบุตรพระองค์ที่ 2 ในเจ้าชายเฟลิกซ์แห่งลักเซมเบิร์กและเจ้าหญิงแคลร์แห่งลักเซมเบิร์ก เป็นพระราชนัดดาในแกรนด์ดยุกอ็องรีแห่งลักเซมเบิร์กและ แกรนด์ดัชเชสมาเรีย เตเรซาแห่งลักเซมเบิร์ก ต่อมาได้มีการประกาศพระนามพร้อมพระอิสริยศจากพระราชวังในวันประสูติ เจ้าชายเลียมทรงรับบัพติศมาในวันที่ 22 เมษายน พ.ศ. 2560 ในโบสถ์คณะนักร้องประสานเสียง มหาวิหารเซนต์ปีเตอร์ นครรัฐวาติกัน พระบิดามารดาทูลหัวคือเจ้าชายเซบัสเตียงแห่งลักเซมเบิร์ก พระปิตุลา (อาชาย) และแอนนา-มาเรีย พิทนี พระสหายของพระมารดา

**พระอิสริยยศ**
28 พฤศจิกายน พ.ศ. 2559 – ปัจจุบัน: เจ้าชายเลียมแห่งนัสเซา เจ้าชายแห่งบูร์บง-ปาร์มา (His Royal Highness Prince Liam of Nassau of Nassau, Prince of Bourbon-Parma)

**อ้างอิง**
หมวดหมู่:บุคคลที่เกิดในปี พ.ศ. 2559
หมวดหมู่:ชาวลักเซมเบิร์ก
หมวดหมู่:ราชวงศ์ลักเซมเบิร์ก
หมวดหมู่:เจ้าชายลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:เจ้าชายบูร์บง-ปาร์มา
โรงเรียนสันติพัฒนกิจวิทยา

โรงเรียนสันติพัฒนกิจวิทยา (Santipattanakitwittaya School) เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 7 ตำบลโนนศิลา อำเภอโนนศิลา จังหวัดขอนแก่น

**ประวัติ**
โรงเรียนสันติพัฒนกิจวิทยา ก่อตั้งเมื่อปี พ.ศ. 2537 โดยเป็นสาขาของโรงเรียนรังสรรค์วิทยาคม ตั้งอยู่ที่โคกสาธารณะบ้านหลุบคา หมู่ 7 ต่อมาเมื่อวันที่ 8 พฤษภาคม พ.ศ. 2540 กระทรวงศึกษาธิการประกาศจัดตั้งโรงเรียนเป็นเอกเทศ โดยเปิดสอนในระดับช่วงชั้น ที่ 3 และ 4 ซึ่งมีเขตพื้นที่บริการ 3 ตำบลดังนี้ ตำบลโนนศิลา (บางส่วน) ตำบลหนองปลาหมอ และตำบลเปือยใหญ่ อำเภอโนนศิลา

**โรงเรียนกลุ่มสหวิทยาเขตแวงศิลา**

**อ้างอิง**

** แหล่งข้อมูลอื่น**
  เว็บไซต์สพฐ. ข้อมูลโรงเรียน date=2017-05-14 
หมวดหมู่:โรงเรียนมัธยมศึกษาในอำเภอโนนศิลา
หมวดหมู่:โรงเรียนในจังหวัดขอนแก่น
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2540
เทศกาลเพลงนานาชาติซอปอต

เทศกาลเพลงนานาชาติซอปอต หรือเรียกโดยทั่วไปว่า การประกวดเพลงซอปอต (Sopot International Song Festival; Sopot Międzynarodowy Festiwal Piosenki) คือการประกวดเพลงประจำปี ที่จัดขึ้นในกดัญสก์ (1961–1963) และซอปอต (1964–2009, 2012–15, 2017–) โดยเครือข่ายองค์การวิทยุกระจายเสียงและโทรทัศน์นานาชาติหรืออินเตอร์วิชันเป็นแม่ข่ายในการออกอากาศ โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง
โดยประเทศที่สามารถส่งเข้าประกวดได้นั้น ไม่จำเป็นต้องเป็นสมาชิกของสหภาพโทรคมนาคมระหว่างประเทศก็ได้ และเปิดกว้างให้ประเทศทั่วโลกสามารถส้งเข้าประกวดได้ จนได้ชื่อรายการเล่นว่า ยูโรวิชันโลก หรือ World Song Contest

**เจ้าภาพและผู้ชนะในแต่ละปี**
ประเทศที่เคยเข้าร่วมแข่งขัน
Forest Opera สถานที่จัดการแข่งขันในปี 1964 - ปัจจุบัน

**จำนวนที่ชนะของแต่ละประเทศ**
ในปีนั้นมีผู้ชนะมากกว่า 1 ประเทศ.

**รายชื่อผู้ชนะ**

**ดูเพิ่ม**
 การประกวดเพลงยูโรวิชัน- การประกวดเพลง OTI- การประกวดเพลงยูโรวิชันเอเชีย- เวิลด์พอพพูลาร์ซองเฟสติวัล
หมวดหมู่:งานแสดงดนตรี
หมวดหมู่:รางวัลดนตรี
หมวดหมู่:ทวีปยุโรป
หมวดหมู่:ดนตรีในประเทศโปแลนด์
หมวดหมู่:วิทยาเขตสังกัดมหาวิทยาลัยราชภัฏสวนสุนันทา

วิทยาเขตของมหาวิทยาลัยราชภัฏสวนสุนันทา
หมวดหมู่:มหาวิทยาลัยราชภัฏสวนสุนันทา
เกเวร์ 43

เกเวร์ 43 หรือ คาราบิเนอร์ 43 (ชื่อย่อ G43, K43, Gew 43, Kar 43) เป็นปืนไรเฟิลกึ่งอัตโนมัติ ของเยอรมนี ในช่วง สงครามโลกครั้งที่สอง ใช้กระสุนขนาด 7.92×57mm ถูกออกแบบและได้แบบจากเป็น G41 (W) โดยรูปแบบการใช้งานคล้ายปีน โทคาเนฟ เอสวีที-40

**อ้างอิง**

**แหล่งข้อมูลอื่น**
  Modern Firearms - Gewehr 43 / Gew.43 / Kar.43 semi-automatic rifle date=2004-10-12 -  G43 / K43 Collectors Homepage-  Axis Ordnance Report, US intelligence report on the Kar 43 written in 1945. date=2010-07-27 
หมวดหมู่:ปืนเล็กยาว
หมวดหมู่:ปืนเล็กยาวแบบลูกเลื่อน
หมวดหมู่:ปืนไรเฟิลซุ่มยิง
รายชื่อทหารผ่านศึกคนสุดท้ายในสงครามโลกครั้งที่หนึ่ง

นี่คือ รายชื่อทหารผ่านศึกคนสุดท้ายในสงครามโลกครั้งที่หนึ่ง ที่เสียชีวิตแบ่งตามประเทศ บุคคลที่มีชีวิตรอดในช่วงสงครามโลกครั้งที่หนึ่ง (28 กรกฎาคม 1914 – 11 พฤศจิกายน 1918) คนสุดท้ายคือ Florence Green, เป็นพลเมืองจาก จักรวรรดิบริติช ชึ่งอยู่ใน ฝ่ายสัมพันธมิตร เธอเสียชีวิตในวันที่ 4 กุมภาพันธ์ 2012 ด้วยอายุ 110 ปี ส่วนทหารเรือที่ร่วมรบคนสุดท้ายคือ Claude Choules เขาสังกัด กองทัพเรือสหราชอาณาจักร (ต่อมาคือ กองทัพเรือออสเตรเลีย) เขาเสียชีวิตในวันที่ 5 พฤษภาคม 2011 ด้วยอายุ 110 ปี ส่วนทหารที่ร่วมรบใน สนามเพลาะ คนสุดท้ายคือ Harry Patch (กองทัพสหราชอาณาจักร) เขาเสียชีวิตในวันที่ 25 กรกฎาคม 2009 ด้วยอายุ 111 ปี และทหารผ่านศึกในฝ่ายมหาอำนาจกลาง ที่รอตชีวิดคนสุดท้ายคือ Franz Künstler จาก จักรวรรดิออสเตรีย-ฮังการี เขาเสียชีวิตในวันที่ 27 พฤษภาคม 2008 ด้วยอายุ 107 ปี
จากข้อมูลของสารานุกรมบริตานิกา พบว่ามีทหารร่วมรบในสงครามรวม 65,038,810 นาย และมีทหารเสียชีวิตไป 9,750,103 ในช่วงสงครามโลกครั้งที่หนึ่ง

**รายชื่อทหารผ่านศึกคนสุดท้ายแบ่งตามประเทศ**

**เชิงอรรถ**

**อ้างอิง**
หมวดหมู่:สงครามโลกครั้งที่หนึ่ง
หมวดหมู่:บุคคลในสงครามโลกครั้งที่หนึ่ง
มหากาพย์ภาพยนตร์ รามเกียรติ์

มหากาพย์ภาพยนตร์ รามเกียรติ์ หรือ รามเกียรติ์ 3D Animation (Ramayana The Epic) เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Chetan Desai ออกฉายในปี พ.ศ. 2553

**เนื้อเรื่อง**
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน

**นักแสดงนำ**

**อ้างอิง**

**แหล่งข้อมูลอื่น**
  Watch online at itvmovie (English subtitles)- Ramayana: The Epic
หมวดหมู่:ภาพยนตร์แอนิเมชันที่สร้างจากรามายณะ
สนามกีฬาจังหวัดพระนครศรีอยุธยา

สนามกีฬาจังหวัดพระนครศรีอยุธยา หรือ กรุงศรี สเตเดียม เป็นสนามกีฬาเอนกประสงค์ประจำจังหวัดพระนครศรีอยุธยา ตั้งอยู่ที่ถนนโรจนะ ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา เป็นสนามกีฬากลางแจ้ง ประกอบไปด้วยสนามฟุตบอลพื้นหญ้า ลานกรีฑาและลู่วิ่งยางสังเคราะห์ มีอัฒจันทร์สำหรับนั่งชม 2 ฝั่ง มีหลังคา 1 ฝั่ง สนามจุผู้ชมได้ประมาณ 5,700 คน เป็นที่ทำการของสำนักงานศูนย์การกีฬาแห่งประเทศไทย จังหวัดพระนครศรีอยุธยา ภายในสนามกีฬามีโรงยิมเนเซียมที่มีศูนย์บริการด้านฟิตเนส, สนามวอลเลย์บอล, ฟุตซอล แบดมินตันและสนามยิงปืน นอกจากนี้ยังมีหอประชุมสำหรับบริการด้านการจัดประชุมและจัดงานเลี้ยง 
สนามกีฬาจังหวัดพระนครศรีอยุธยาเคยถูกใช้ในการแข่งขันกีฬาระดับชาติในกีฬาแห่งชาติ ครั้งที่ 24 เมื่อ พ.ศ. 2533 และเคยเป็นสนามเหย้าของสโมสรฟุตบอลในประเทศไทยหลายสโมสร ทั้งสโมสรการไฟฟ้าส่วนภูมิภาค ในฤดูกาล 2551, อยุธยา เอฟซี ในฤดูกาล 2552–2558, อยุธยา วอริเออร์ ในฤดูกาล
2559 และสโมสรฟุตบอลอยุธยา ยูไนเต็ด ในฤดูกาล 2560-ปัจจุบัน
ในปัจจุบันสนามแห่งนี้ถูกใช้เป็นสถานที่ทำการของหน่วยงานราชการเช่นสำนักงานการท่องเที่ยวและกีฬาจังหวัดพระนครศรีอยุธยาและสำนักงานธุรกิจนำเที่ยวและมัคคุเทศก์ สาขาภาคกลางเขต 2 นอกจากนี้ยังถูกใช้ในกิจการของบริษัทเอกชนในด้านกีฬาฟุตบอลโดยให้เช่าเป็นสนามเหย้าของสโมสรฟุตบอลอยุธยา ยูไนเต็ด ในระดับไทยลีก 2
หมวดหมู่:สนามกีฬาในจังหวัดพระนครศรีอยุธยา
หมวดหมู่:สนามกีฬาอเนกประสงค์ในประเทศไทย
หมวดหมู่:สิ่งก่อสร้างในอำเภอพระนครศรีอยุธยา
หมวดหมู่:สโมสรฟุตบอลอยุธยา ยูไนเต็ด
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
เจ้าชายมัคซีมีลีอานแห่งลีชเทินชไตน์

เจ้าชายมัคซีมีลีอานแห่งลีชเทินชไตน์ เป็นพระโอรสพระองค์ที่สองในเจ้าชายฮันส์-อาดัมที่ 2 แห่งลีชเทินชไตน์ และเจ้าหญิงมารีแห่งลีชเทินชไตน์ เป็นพระอนุชาในเจ้าชายอาโลอิส รัชทายาทแห่งลีชเทินชไตน์ พระองค์เสกสมรสกับเจ้าหญิงแองเจลาแห่งลีชเทินชไตน์ สตรีชาวปานามา มีพระโอรสเพียงพระองค์เดียวคือ เจ้าชายอัลฟ็อนส์แห่งลีชเทินชไตน์

**อ้างอิง**
หมวดหมู่:บุคคลที่เกิดในปี พ.ศ. 2513
หมวดหมู่:เจ้าชายลีชเทินชไตน์
หมวดหมู่:ราชวงศ์ลีชเทินชไตน์
เจ้าหญิงอังเกลาแห่งลีชเทินชไตน์

เจ้าหญิงอังเกลาแห่งลีชเทินชไตน์ เป็นพระชายาใน เจ้าชายมัคซีมีลีอานแห่งลีชเทินชไตน์ พระองค์ประสูติที่ ประเทศปานามา และพระองค์ถือเป็นสตรีผิวสีคนแรกที่ได้สมรสกับ สมาชิกพระราชวงศ์ยุโรป พระองค์และพระสวามีมีพระโอรสร่วมกันเพียงพระองค์เดียว คือ เจ้าชายอัลฟอนส์แห่งลีชเทินชไตน์

**อ้างอิง**
หมวดหมู่:บุคคลที่เกิดในปี พ.ศ. 2511
หมวดหมู่:ราชวงศ์ลีชเทินชไตน์
หมวดหมู่:ชาวปานามา
เจ้าชายโยเซ็ฟ เว็นท์เซิล แห่งลีชเทินชไตน์

เจ้าชายโยเซ็ฟ เว็นท์เซิลแห่งลีชเทินชไตน์ เคานต์แห่งรีทแบร์ค (โยเซ็ฟ เว็นท์เซิล มัคซีมีลีอาน มารีอา; 24 พฤษภาคม ค.ศ. 1995) เป็นพระโอรสพระองค์ใหญ่ในเจ้าชายอาล็อยส์แห่งลีชเทินชไตน์ ผู้สำเร็จราชการและรัชทายาทแห่งลีชเทินชไตน์ และเจ้าหญิงโซฟี เจ้าหญิงรัชทายาทแห่งลีชเทินชไตน์ ดัชเชสในบาวาเรีย เป็นพระนัดดาในเจ้าชายฮันส์-อาดัมที่ 2 เจ้าผู้ครองลีชเทินชไตน์ ทรงอยู่ในลำดับที่ 2 ในการสืบราชบัลลังก์แห่งลีชเทินชไตน์ถัดจากพระบิดา
หมวดหมู่:เจ้าชายลีชเทินชไตน์
ซัลวาโดร์ ซูบรัล

ซัลวาโดร์ วีลาร์ บรังกรังป์ ซูบรัล (Salvador Vilar Braamcamp Sobral; เกิด 28 ธันวาคม ค.ศ. 1989) เป็นนักร้องชาวโปรตุเกส เขาชนะในการแข่งขันการประกวดเพลงยูโรวิชันปี 2017 จากเพลง "Amar pelos dois" ซึ่งแต่งโดยพี่สาวของเขา ซึ่งเป็นนักร้อง นักแต่งเพลง ชื่อ ลูอีซา ซูบรัล เขาทำให้โปรตุเกสชนะการแข่งขันรายการนี้ครั้งแรกตั้งแต่เริ่มลงประกวดในปี ค.ศ. 1964 ถือเป็นสถิติยาวนานที่สุดในประวัติศาสตร์ยูโรวิชัน (53 ปี) 
หมวดหมู่:นักร้องโปรตุเกส
หมวดหมู่:ผู้เข้าประกวดการประกวดเพลงยูโรวิชันปี 2017
หมวดหมู่:ผู้ชนะการประกวดเพลงยูโรวิชัน
หมวดหมู่:บุคคลจากลิสบอน
องค์การกระจายเสียงและแพร่ภาพแห่งอิสราเอล

องค์การกระจายเสียงและแพร่ภาพแห่งอิสราเอล (Israel Broadcasting Authority) (ฮีบรู:רָשׁוּת השׁידוּר‎, Rishút HaShidúr) หรืออักษรย่อ "ไอบีเอ"  (IฺBA) เป็นองค์กรสื่อสารมวลชนภายใต้กำกับของรัฐบาลอิสราเอล เริ่มจัดตั้งขึ้นในปี พ.ศ. 2491  ด้วยการจัดตั้งสถานีวิทยุแห่งชาติขึ้นภายใต้ชื่อ "โคลยิสราเอล" (ฮีบรู:קול ישראל)   ก่อนที่ต่อมาในปี 
พ.ศ. 2494 ได้รับการยกฐานะขึ้นเป็น "กิจการกระจายเสียงและแพร่ภาพแห่งอิสราเอล" (อังกฤษ:Israel Broadcasting Service)  
หลังจากนั้น สภาคเนสเซตของอิสราเอลได้เห็นชอบให้มีการตรารัฐบัญญัติจัดตั้งองค์การกระจายเสียงและแพร่ภาพแห่งอิสราเอล เมื่อวันที่ 6 มิถุนายน พ.ศ. 2508 และไอบีเอได้จัดตั้งสถานีโทรทัศน์ขึ้นในวันที่ 2 พฤษภาคม พ.ศ. 2511 โดยขณะนั้นออกอากาศด้วยระบบภาพขาวดำ ก่อนที่ต่อมาในวันที่ 23 กุมภาพันธ์ พ.ศ. 2526 เริ่มออกอากาศด้วยระบบภาพสี  โดยก่อนหน้านั้นได้ทดลองออกอากาศระบบภาพสี ในถารถ่ายทอดสดการประกวดเพลงยูโรวิชันปี 1979 และการถ่ายทอดสดการเยือนอิสราเอลอย่างเป็นทางการของประธานาธิบดีอันวัร อัสซาดาต แห่งอียิปต์ ในปี พ.ศ. 2520
ไอบีเอผูกขาดกิจการโทรทัศน์และวิทยุในประเทศจนถึงปี พ.ศ. 2533 มีการจัดตั้ง สำนักงานคณะกรรมการการกระจายเสียงและแพร่ภาพรองแห่งอิสราเอล (อังกฤษ:The Second Authority for Television and Radio) (ฮีบรู:הרשות השניה לטלויזיה ורדיו)  เพื่อกำกับดูแลสถานีโทรทัศน์และวิทยุพาณิชย์ ถือเป็นการเปิดเสรีการประกอบกิจการการกระจายเสียงและแพร่ภาพในประเทศอิสราเอล ก่อให้เกิดสถานีโทรทัศน์ใหม่ 2 ช่อง อันได้แก่ ช่อง 2 และ  ช่อง 10 ตามลำดับ
รัฐบาลอิสราเอลภายใต้การนำของนายกรัฐมนตรีเบนจามิน เนทันยาฮู มีดำริให้ปฎิรูปกิจการสื่อสารมวลชนของรัฐ ส่งผลให้มีการเตรียมการจัดตั้ง บรรษัทกระจายเสียงและแพร่ภาพสาธารณะแห่งอิสราเอล (อังกฤษ:Israeli Public Broadcasting Corporation) (ฮีบรู:תאגיד השידור הישראלי‎) หรือ ไอพีบีซี (อังกฤษ:IฺPBC) และได้ทดลองนำเสนอข่าวสารทางสื่อออนไลน์ ระนาบเดียวกัน รัฐบาลอิสราเอลกำหนดให้ไอบีเอยุติการดำเนินงานตั้งแต่วันที่ 1 ตุลาคม พ.ศ. 2559 แต่รัฐบาลอิสราเอลผ่อนปรนให้ไอบีเอดำเนินงานต่อจนถึงต้นปี พ.ศ. 2561  จนกระทั่งไอพีบีซีมีกำหนดเริ่มดำเนินงานในวันที่ 15 พฤษภาคม พ.ศ. 2560 ไอบีเอได้ยุติการดำเนินงานตามลำดับในวันที่ 9 พฤษภาคม ปีเดียวกัน ด้วยการยุติการดำเนินงานของฝ่ายข่าว โดยการออกอากาศรายการข่าว "มาบัต ลาฮาดาชอต" (ฮีบรู:מבט לחדשות‎) ซึ่งออกอากาศมานานกว่า 49 ปีเป็นครั้งสุดท้าย ด้วยการนำพนักงานของฝ่ายข่าวมาบอกเล่าความรู้สึก และร่วมขับร้องเพลงชาติอิสราเอลร่วมกัน ทั้งนี้ รายการต่างๆ ของช่อง 1 ซึ่งดำเนิงานโดยไอบีเอยังคงออกอากาศอย่างต่อเนื่อง โดยไม่มีการออกอากาศของรายการข่าว ส่วนสถานีวิทยุของไอบีเอยังคงออกอากาศข่าวสั้นต้นชั่วโมงสลับกับรายการเพลง โดยรายการสุดท้ายของโทรทัศน์ช่อง 1 ไอบีเอ คือ การถ่ายทอดสด การประกวดเพลงยูโรวิชันปี 2017 เนื่องจากตัวแทนจากประเทศอิสราเอลผ่านเข้ารอบสุดท้าย จึงต้องมีการถ่ายทอดสดอย่างต่อเนื่อง

**สื่อในการกำกับ**

**โทรทัศน์**
  ช่อง 1 สถานีโทรทัศน์หลักของไอบีเอ-  ช่อง 33 ช่องข่าวและสถานการณ์ปัจจุบัน และรายการภาคภาษาอาหรับ 

**วิทยุ**
Reshet Aleph ("Network A") 
*Reshet Bet ("Network B")
*Reshet Gimmel ("Network C")
*Reshet Dalet ("Network D")
*Reka
*88 FM
*Kol Ha-Musika ("The Voice of Music")- 'Moreshet'

**อ้างอิง**

**แหล่งข้อมูล**
 เว็บไซต์ทางการ date=2017-05-15 
หมวดหมู่:ประเทศอิสราเอล
หมวดหมู่:ก่อตั้งในปี พ.ศ. 2491
หมวดหมู่:สิ้นสุดในปี พ.ศ. 2560
สมเด็จพระราชาธิบดีอับดุลอะซีซ อิบน์ ซะอูด

สมเด็จพระราชาธิบดีอับดุลอะซีซ บิน อับดุรเราะห์มาน อาล ซะอูด (عبد العزيز بن عبد الرحمن آل سعود; 15 มกราคม ค.ศ. 1875 – 9 พฤศจิกายน ค.ศ. 1953) หรือที่รู้จักกันในโลกตะวันตกด้วยพระนาม อิบน์ ซาอูด (ابن سعود; Ibn Suʿūd) เป็นผู้นำทางการเมืองและศาสนาชาวอาหรับ ผู้สถาปนาราชอาณาจักรซาอุดีอาระเบีย และครองราชย์ในฐานะพระมหากษัตริย์พระองค์แรก

**อ้างอิง**
  An article on his marriages and children date=2014-02-23  
หมวดหมู่:พระมหากษัตริย์ซาอุดีอาระเบีย
หมวดหมู่:ราชวงศ์ซาอุดีอาระเบีย
หมวดหมู่:พระมหากษัตริย์ผู้ทรงก่อตั้ง
หมวดหมู่:ผู้ใช้พัฒนาข้อมูลสถานศึกษาในประเทศไทย

ผู้ใช้เป็นผู้ช่วยพัฒนาอัพเดทข้อมูลสถานศึกษาในประเทศไทย
พัฒนาอัพเดท
รถรางลพบุรี

รถรางลพบุรี เป็นระบบรถรางสายสั้นที่เดินรถจากท่าโพธิ์–เอราวัณ ภายในเขตเมืองลพบุรี จังหวัดลพบุรี เปิดให้บริการเดินรถครั้งแรกเมื่อวันที่ 31 มกราคม พ.ศ. 2498 หากไม่รวมทางรถไฟสายปากน้ำที่ใช้รถรางวิ่งแทนตั้งแต่ปี พ.ศ. 2468 แล้ว ก็ถือว่าลพบุรีเป็นจังหวัดแรกในภูมิภาคและจังหวัดเดียวนอกจากจังหวัดพระนครที่มีระบบรถรางใช้ 
แต่ในเวลาต่อมา ได้มีรถเมล์ระบบขนส่งมวลชนแบบใหม่คอยรับส่งผู้โดยสารมากขึ้น แม้ราคาจะแพงแต่ก็รวดเร็วกว่ารถราง กอปรกับประชาชนในเมืองลพบุรีใช้รถส่วนตัวเพิ่มขึ้น รถรางลพบุรีจึงประสบสภาวะขาดทุน และงดให้บริการถาวรในวันที่ 1 ธันวาคม พ.ศ. 2505

**ประวัติ**
ระบบรถรางลพบุรีเกิดขึ้นเมื่อวันที่ 31 มกราคม พ.ศ. 2498 โดยการไฟฟ้ากรุงเทพ และมีจอมพล แปลก พิบูลสงคราม นายกรัฐมนตรีไทยในขณะนั้นเป็นประธานในพิธีเปิด ซึ่งช่วงเวลาการเปิดเดินรถนั้นเป็นช่วงเวลาที่จอมพลแปลก ได้พัฒนาเมืองลพบุรีให้เป็นเมืองทหาร มีหน่วยทหารจำนวนมากเป็นรองเพียงแค่พระนคร จึงได้พัฒนาระบบสาธารณูปโภคภายในเมือง ทั้งนี้ได้ใช้ตู้รถรางเก่าจากพระนครมาให้บริการ แรกเริ่มได้ทำการเดินรถจากศาลพระกาฬถึงสี่แยกเอราวัณใกล้ ร. พัน 6 นอกจากนี้รัฐบาลในขณะนั้นยังมีแนวคิดที่จะขยายระบบรถรางตามหัวเมืองอื่น ๆ ภายในประเทศด้วย แต่ไม่ประสบผลสำเร็จ
ช่วงแรกของการเดินรถมีผู้โดยสารเข้าใช้เป็นจำนวนมากจึงขยายเส้นทางเข้าสู่ท่าโพธิ์ซึ่งเป็นย่านตลาดฝั่งเมืองเก่า แต่ระยะหลังเริ่มมีรถเมล์วิ่งรับส่งผู้โดยสารจากตลาดลพบุรีไปนอกเมืองมากขึ้นและทับเส้นทางกับรถราง ทำให้ดึงผู้โดยสารออกไปมาก ประกอบกับช่วงสงครามโลกครั้งที่สองทำให้หาน้ำมันได้ยาก รถรางหลายสายอย่างในพระนครก็หยุดเดินรถไปชั่วขณะเช่นกัน และเมื่อประชาชนในลพบุรีมีรถส่วนตัวมากขึ้น รถรางแล่นช้ากว่ารถเมล์ และปัญหาการกีดขวางทางจราจร รถรางจึงสิ้นความนิยมและประสบปัญหาขาดทุน อันเป็นผลทำให้ยุติการเดินรถรางถาวรในวันที่ 1 ธันวาคม พ.ศ. 2505 ปัจจุบันยังหลงเหลืออู่รถรางซึ่งตั้งอยู่ภายในชุมชนอู่รถรางเก่า ในเขตเทศบาลเมืองลพบุรีใกล้สี่แยกเอราวัณเป็นอนุสรณ์

**เส้นทาง**
ช่วงแรกของการดำเนินกิจการรถรางลพบุรี มีต้นทางเริ่มจากทางด้านหลังของศาลพระกาฬ (วงเวียนศรีสุนทร) ใกล้ด้านหน้าโรงเรียนพิบูลวิทยาลัย วิ่งไปตามถนนนารายณ์มหาราชฝั่งใต้ไปจนถึงวงเวียนศรีสุริโยทัย ข้ามแยกสะพาน 7 เข้าสู่ถนนพหลโยธินตรงวงเวียนเทพสตรีบริเวณด้านหน้าศาลากลางจังหวัดลพบุรี ผ่านโรงพยาบาลลพบุรี จนถึงปลายทางที่สี่แยกเอราวัณใกล้ ร. พัน 6 รวมระยะทาง abbr=on
ต่อมาไม่นานจึงมีการขยายเส้นทางเข้าสู่ย่านเมืองเก่าลพบุรีเพื่อรองรับผู้โดยสาร โดยเริ่มต้นจากท่าโพธิ์บริเวณเชิงสะพานข้ามไปวัดมณีชลขัณฑ์ เลี้ยวเข้าสู่ถนนสุระสงคราม ก่อนเลี้ยวเข้าถนนวิชาเยนทร์และจอดรับผู้โดยสารที่เทวสถานปรางค์แขก ผ่านพระปรางค์สามยอด ตัดทางรถไฟสายเหนือ เรื่อยมาจนถึงศาลพระกาฬ รวมระยะทางจากท่าโพธิ์ถึงเอราวัณ abbr=on บางแห่งว่า abbr=on

**ค่าโดยสาร**
รถรางลพบุรีมีการเก็บค่าโดยสาร แบ่งออกเป็นสองระยะ ระยะละ 25 สตางค์ ระยะแรกนับจากท่าโพธิ์–วงเวียนศรีสุริโยทัย และระยะที่สองนับจากวงเวียนศรีสุริโยทัย-สี่แยกเอราวัณ หากนั่งตลอดสายจะเสียค่าโดยสารสูงสุด 40 สตางค์

**อ้างอิง**

**ดูเพิ่ม**
 รถรางกรุงเทพ
หมวดหมู่:สิ้นสุดในปี พ.ศ. 2505
หมวดหมู่:รถรางในประเทศไทย
หมวดหมู่:ทางรถไฟในจังหวัดลพบุรี
หมวดหมู่:สิ่งก่อสร้างในอำเภอเมืองลพบุรี
ไนเจล ชอร์ต

ไนเจล เดวิด ชอร์ต (Nigel David Short; เอ็มบีอี; 1 มิถุนายน ค.ศ. 1965 – ) เป็นทั้งนักหมากรุกสากลระดับแกรนด์มาสเตอร์ชาวอังกฤษ, คอลัมนิสต์หมากรุกสากล, ผู้ฝึกสอนหมากรุกสากล และนักวิเคราะห์หมากรุกสากล ชอร์ตได้รับตำแหน่งแกรนด์มาสเตอร์เมื่ออายุ 19 ปี และอยู่ในอันดับสามของโลกโดยสมาพันธ์หมากรุกโลกตั้งแต่เดือนมกราคม ค.ศ. 1988 ถึงกรกฎาคม ค.ศ. 1989 ส่วนในปี ค.ศ. 1993 เขาได้กลายเป็นนักหมากรุสากลชาวอังกฤษคนแรกที่เข้าแข่งขันหมากรุกสากลชิงแชมป์โลก เมื่อเขาได้รับสิทธิดวลฝีมือกับแกรี คาสปารอฟ ในการแข่งหมากรุกสากลชิงแชมป์โลก 1993 ที่กรุงลอนดอน (ซึ่งคาสปารอฟเป็นฝ่ายชนะด้วยผล 12.5 ต่อ 7.5) ทั้งนี้ ตั้งแต่เดือนมีนาคม ค.ศ. 2017 เขาได้เป็นนักหมากรุกสากลระดับ 100 อันดับแรกของอันดับโลกสมาพันธ์หมากรุกโลกที่มีอายุมากที่สุด โดยอยู่ในอันดับที่ 55
ครั้งหนึ่ง เขาเคยดวลฝีมือกับปรีชา สินประยูร ซึ่งเป็นนักหมากรุกสากลชาวไทย ในการแข่งขันโอลิมปิกหมากรุกสากลครั้งที่ 26 โดยที่ทั้งคู่เป็นฝ่ายเสมอกัน

**ชีวิตในวัยเยาว์**
ชอร์ตเกิดวันที่ 1 มิถุนายน ค.ศ. 1965 ในลีห์ แลงคาเชอร์ เขาเติบโดมาในอาเธอร์ตัน โดยจะเข้าศึกษาที่โรงเรียนประถมเซนต์ฟิลิป ซึ่งตั้งอยู่ที่ถนนโบลตันเก่า โดยเขาได้สำเร็จการศึกษาจากโรงเรียนโบลตัน และวิทยาลัยลีห์ ชอร์ตเป็นสมาชิกทั้งสโมสรหมากรุกสากลอาเธอร์ตัน ซึ่งได้รับการก่อตั้งโดยเดวิด ผู้เป็นบิดาของเขา และสโมสรหมากรุกสากลโบลตันในภายหลัง ซึ่งทางสโมสรได้ปฏิเสธเขาในช่วงแรกเมื่ออายุได้เจ็ดขวบ เนื่องด้วยยังเด็กเกินไป

**ชีวิตส่วนตัว**
ชอร์ตอาศัยอยู่ในกรุงเอเธนส์และแต่งงานกับเรีย อาร์ไจโร คาราจีโอเจา ซึ่งเป็นนักละครบำบัด โดยทั้งคู่มีลูกด้วยกันสองคน ทั้งนี้ เขาเป็นเอเธียสต์

**งานเขียน**
 cite book |last=Short |first=Nigel | title=Nigel Short's Chess Skills | publisher=Hamlyn | year=1989 | isbn=978-0-600-55743-2 | authorlink=Nigel Short

**อ้างอิง**

**หนังสืออ่านเพิ่ม**
 accessdate=2015-03-05- cite book |last=Forbes |first=Cathy |title=Nigel Short: Quest for the Crown |url=https://archive.org/details/nigelshortquestf0000cath |publisher=Cadogan |year=1993 |isbn=1-85744-048-X |authorlink=Cathy Warwick- cite book |last=Lawson |first=Dominic |title=The Inner Game |url=https://archive.org/details/innergame0000laws |publisher=Macmillan |year=1993 |isbn=0-333-60949-2 |authorlink=Dominic Lawson- cite book |last=Short |first=David |title=Nigel Short, Chess Prodigy: His Career and Best Games |publisher=Faber & Faber |year=1982 |isbn=0-571-11786-4

**แหล่งข้อมูลอื่น**
 id=12181- id=NigelShort
หมวดหมู่:ผู้เข้าแข่งขันหมากรุกสากลโอลิมเปียด
หมวดหมู่:นักหมากรุกสากลชาวอังกฤษ
หมวดหมู่:ผู้ได้รับเครื่องราชอิสริยาภรณ์เอ็มบีอี
หมวดหมู่:นักเขียนชายชาวอังกฤษ
หมวดหมู่:ผู้ฝึกสอนหมากรุกสากล
เจ้าชายมีแกล ดยุกแห่งบรากังซา

เจ้าชายมีแกล ดยุกแห่งบรากังซา ทรงเป็นพระราชโอรสพระองค์เดียวใน พระเจ้ามีแกลแห่งโปรตุเกส และ เจ้าหญิงอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงดำรงพระอิสริยยศเป็น ดยุกแห่งบรากันซา ทรงเสกสมรสกับ เจ้าหญิงเอลีซาเบ็ท มารีอาแห่งทวร์นและทัคซิส และ  เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก มีพระบุตร 9 พระองค์ เป็นพระโอรส 1 พระองค์ พระธิดา 8 พระองค์

**อ้างอิง**
 title=The Royal Family of Portugal – House Bragança 
*Descendants of Miguel I of Portugal
หมวดหมู่:บุคคลที่เกิดในปี พ.ศ. 2396
หมวดหมู่:บุคคลที่เสียชีวิตในปี พ.ศ. 2470
หมวดหมู่:ราชวงศ์บรากังซา
หมวดหมู่:ชาวโปรตุเกส
หมวดหมู่:เจ้าชายโปรตุเกส
การบุกครองลักเซมเบิร์กของเยอรมนี

การบุกครองลักเซมเบิร์กของเยอรมนี เป็นส่วนหนึ่งของกรณีเหลือง,เยอรมันได้บุกยึดครองกลุ่มประเทศต่ำ(เบลเยี่ยม,ลักเซมเบิร์กและเนเธอร์แลนด์)และฝรั่งเศสในช่วงระหว่างสงครามโลกครั้งที่สอง.การสู้รบได้เริ่มขึ้นเมื่อวันที่ 10 พฤษภาคม ปี 1940 และกินเวลาได้แค่เพียงวันเดียว.การปะทะต่อต้านที่แสนจะเบาบาง,ลักเซมเบิร์กก็ถูกยึดครองอย่างรวดเร็ว,รัฐบาลของลักเซมเบิร์กและแกรนด์ดัชเชสชาร์ล็อตได้หลบหนีออกนอกประเทศและได้จัดตั้งรัฐบาลผลัดถิ่นในกรุงลอนดอน

**อ้างอิง**
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยเยอรมนี
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:เหตุการณ์ในเดือนพฤษภาคม พ.ศ. 2483
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ฝ่ายอักษะ
เจ้าชายดูวาร์ตึ ปียู ดยุกแห่งบรากังซา

เจ้าชายดูวาร์ตึ ปียู ดยุกแห่งบรากังซา เป็นพระโอรสพระองค์ใหญ่ใน เจ้าชายดูอาร์ตึ นูโน ดยุกแห่งบรากังซา กับ เจ้าหญิงมารีอา ฟรังซิชกาแห่งออร์เลอ็อง-บรากังซา ทรงเป็นพระราชปนัดดาใน พระเจ้ามีเกลแห่งโปรตุเกส พระองค์เสกสมรสกับ เจ้าหญิงอิซาเบล ดัชเชสแห่งบรากันซา มีพระโอรส 3 พระองค์ พระองค์ทรงสืบพระอิสริยยศเป็น ดยุกแห่งบรากันซา ภายหลังพระบิดาสิ้นพระชนม์

**อ้างอิง**
หมวดหมู่:บุคคลที่เกิดในปี พ.ศ. 2488
หมวดหมู่:ราชวงศ์บรากังซา
หมวดหมู่:ชาวโปรตุเกส
หมวดหมู่:เจ้าชายโปรตุเกส
เอดัวร์ ฟีลิป

เอดัวร์ ชาร์ล ฟีลิป (Édouard Charles Philippe; เกิดวันที่ 28 พฤศจิกายน ค.ศ. 1970 ที่รูอ็อง) เป็นข้าราชการระดับสูงและนักการเมืองชาวฝรั่งเศสผู้ดำรงนายกรัฐมนตรีฝรั่งเศส ระหว่างวันที่ 15 พฤษภาคม ค.ศ. 2017 ถึง 3 กรกฎาคม ค.ศ. 2020
ฟีลิปเป็นนายกเทศมนตรีเมืองเลออาฟวร์คนปัจจุบัน และเคยเป็นสมาชิกสมัชชาแห่งชาติประจำเขตเลือกตั้งที่ 7 จังหวัดแซน-มารีตีม จากพรรคสหภาพเพื่อขบวนการประชาชนระหว่าง ค.ศ. 2012–2017 
เมื่อวันที่ 15 พฤษภาคม ค.ศ. 2017 เขาได้รับการแต่งตั้งเป็นนายกรัฐมนตรีภายใต้ประธานาธิบดีแอมานุแอล มาครง นับได้ว่าเป็นนายกรัฐมนตรีคนแรกที่มาจากคนละพรรคกับประธานาธิบดีนับตั้งแต่ลียอแนล ฌ็อสแป็ง

**อ้างอิง**
หมวดหมู่:นายกรัฐมนตรีฝรั่งเศส
หมวดหมู่:บุคคลที่เกิดในปี พ.ศ. 2513
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีฝรั่งเศส
หมวดหมู่:นักการเมืองฝรั่งเศส
หมวดหมู่:บุคคลจากรูอ็อง
แม่แบบ:กล่องข้อมูล การประกวดเพลง/doc

===การใช้งาน**
แผนที่จะแสดงโดยอัตโนมัติเมื่อเรียกใช้กล่องข้อมูลโดยไม่จำเป็นต้องใช้ |Map year =.

**Tracking category**
 Pages using infobox song contest with unknown parameters
เจ้าหญิงอีซาแบล ดัชเชสแห่งบรากังซา

เจ้าหญิงอีซาแบล ดัชเชสแห่งบรากังซา เป็นพระชายาใน  เจ้าชายดูวาร์ตึ ปียู ดยุกแห่งบรากังซา ภายหลังเสกสมรสรับพระราชทานพระอิสริยยศเป็น เจ้าหญิงแห่งโปรตุเกส ดัชเชสแห่งบรากังซา พระองค์และพระสวามีมีพระโอรส-ธิดา 3 พระองค์

**อ้างอิง**
หมวดหมู่:บุคคลที่เกิดในปี พ.ศ. 2509
หมวดหมู่:ราชวงศ์บรากังซา
หมวดหมู่:ชาวโปรตุเกส
แม่แบบ:เหตุการณ์ปัจจุบัน/2560 พฤษภาคม 23

* เกิดเหตุระเบิดในห้องโถงของแมนเชสเตอร์อารีนา เมืองแมนเชสเตอร์ ประเทศอังกฤษ ระหว่างการแสดงคอนเสิร์ตของอะรีอานา กรานเด มีผู้เสียชีวิต 22 รายและบาดเจ็บอีกเกือบ 60 คน  (บีบีซี)
}
มหาวิทยาลัยมหามกุฏราชวิทยาลัย วิทยาเขตศรีล้านช้าง

มหาวิทยาลัยมหามกุฏราชวิทยาลัย วิทยาเขตศรีล้านช้าง (Mahamakut Buddhist University, Sri Lanchang Campus) เป็นวิทยาเขตของมหาวิทยาลัยมหามกุฏราชวิทยาลัย ตั้งอยู่ที่ตำบลกุดป่อง อำเภอเมืองเลย จังหวัดเลย ก่อตั้งขึ้นเมื่อปี  พ.ศ. 2538

**ประวัติ**
มหาวิทยาลัยมหามกุฏราชวิทยาลัย วิทยาเขตศรีล้านช้าง แรกเริ่มก่อตั้งขึ้นเมื่อ พ.ศ. 2536 พระธรรมวราลังการ (หลวงปู่ศรีจันทร์ วัณณาโภ) ได้ปรารภถึงความจำเป็นของพระภิกษุสามเณรในภูมิภาคนี้ มีความลำบากในการเข้าไปศึกษาต่อในส่วนกลาง จึงได้เริ่มโครงการเปิดการศึกษาในระดับอุดมศึกษาแก่ภิกษุสามเณรขึ้น และได้จัดตั้งกรรมการพิจารณาจัดทำโครงการจัดตั้งวิทยาเขต จากมหาวิทยาลัยมหามกุฏราชวิทยาลัย เพื่อเสนอขอเปิดเป็นศูนย์ของวิทยาเขตอีสาน จังหวัดขอนแก่น โดยท่านพระเดชพระคุณพระธรรมวราลังการ รับอุปถัมภ์ด้านทุนทรัพย์ในการดำเนินการ และได้รับอนุมัติให้เป็นสาขาวิทยาเขตอีสาน ในโครงการนำร่องวิทยาเขตนอกเขต ได้เริ่มเปิดให้การศึกษา ตั้งแต่วันที่ 16 พฤษภาคม พ.ศ. 2536 เป็นต้นมา
วันที่ 28 มีนาคม พ.ศ. 2538 คณะกรรมการการศึกษาของสงฆ์ ได้อนุมัติให้จัดตั้งวิทยาเขตได้ตามมติสภามหาวิทยาลัย ที่ 1/2538 จึงได้จัดตั้งวิทยาเขตศรีล้านช้าง จังหวัดเลยขึ้น และได้ย้ายโอนนักศึกษาจากวิทยาเขตอีสานมาสังกัดวิทยาเขตศรีล้านช้าง

**หน่วยงาน**
มหาวิทยาลัยมหามกุฏราชวิทยาลัย วิทยาเขตศรีล้านช้าง ภายใต้การบริหารของคณะกรรมการคณะหนึ่งเรียกว่าคณะกรรมการประจำวิทยาเขตศรีล้านช้าง แบ่งส่วนการบริหารงานออกเป็น 3 ส่วนงาน คือ- สำนักงานวิทยาเขตศรีล้านช้าง- ศูนย์บริการวิชาการศรีล้านช้าง- วิทยาลัยศาสนศาสตร์ศรีล้านช้าง

**หลักสูตรที่เปิดสอน**
  มหาวิทยาลัยมหามกุฏราชวิทยาลัย วิทยาเขตศรีล้านช้าง (มมร.) จังหวัดเลย เป็นวิทยาเขตที่ขึ้นตรงต่อมหาวิทยาลัยมหามกุฏราชวิทยาลัย ส่วนกลาง ที่ตั้งอยู่ตำบลศาลายา อำเภอพุทธมณฑล จังหวัดนครปฐม มีอัตลักษณ์ด้านการส่งเสริมศีลธรรม สร้างคนดี บริการวิชาการทางพระพุทธศาสนาแก่สังคม และสร้างโอกาสและอนาคตสำหรับทุกคน เปิดการเรียนการสอนสำหรับบรรพชิตและบุคคลทั่วไป ตั้งแต่ระดับปริญญาตรีถึงปริญญาเอก ระดับปริญญาตรี เปิดสอน 5 หลักสูตร ระดับปริญญาโท 3 หลักสูตร และระดับปริญญาเอก 2 หลักสูตร ได้แก่-    ระดับปริญญาตรี เปิดสอน 5 หลักสูตร ได้แก่
            1) หลักสูตรศิลปศาสตรบัณฑิต สาขาวิชาพุทธศาสตร์เพื่อการพัฒนา
            2) หลักสูตรรัฐศาสตรบัณฑิต สาขาวิชาการปกครอง
            3) หลักสูตรศึกษาศาสตรบัณฑิต สาขาวิชาการสอนภาษาอังกฤษ
            4) หลักสูตรศึกษาศาสตรบัณฑิต สาขาวิชาการสอนภาษาไทย
            5) หลักสูตรศึกษาศาสตรบัณฑิต สาขาวิชาการสอนสังคมศึกษา-    ระดับปริญญาโท เปิดสอน 3 หลักสูตร ได้แก่
            1) หลักสูตรรัฐศาสตรมหาบัณฑิต (ร.ม.) 
            2) หลักสูตรศึกษาศาสตรมหาบัณฑิต (ศษ.ม.) สาขาวิชาการบริหารการศึกษา
            3) หลักสูตรศิลปศาสตรมหาบัณฑิต (ศศ.ม) สาขาวิชาพุทธศาสน์ศึกษา
*ระดับปริญญาเอก เปิดสอน 2 หลักสูตร ได้แก่
            1) หลักสูตรรัฐศาสตรดุษฎีบัณฑิต (ร.ด.) 
            2) หลักสูตรศึกษาศาสตรดุษฎีบัณฑิต (ศษ.ด.) สาขาวิชาการบริหารการศึกษา
หมายเหตุ : ทั้ง 2 ระดับเปิดการเรียนการสอนในภาคปกติ (จันทร์-ศุกร์) และภาคพิเศษ (เสาร์ – อาทิตย์)

** แหล่งข้อมูลอื่น**
  เว็บไซต์มหาวิทยาลัยมหามกุฏราชวิทยาลัย วิทยาเขตศรีล้านช้าง-  เว๊บไซต์มหาวิทยาลัยมหามกุฏราชวิทยาลัย date=2019-05-10 

**อ้างอิง**
หมวดหมู่:สถาบันอุดมศึกษาในจังหวัดเลย
หมวดหมู่:สถานศึกษาในอำเภอเมืองเลย
หมวดหมู่:สิ่งก่อสร้างตั้งแต่ พ.ศ. 2538
ศรีล้านช้าง
หมวดหมู่:ศาสนาพุทธในจังหวัดเลย
มังกรหยก ภาค 2 (ภาพยนตร์)

มังกรหยก ภาค 2 (italic=yes) เป็นภาพยนตร์จีนกำลังภายในสัญชาติฮ่องกงที่ออกฉายในปี ค.ศ. 1978 โดยอิงเนื้อหาจากนวนิยายของ กิมย้ง เรื่อง มังกรหยก ภาค 2 ภาพยนตร์เรื่องนี้ผลิตโดย Shaw Brothers Studio กำกับภาพยนตร์โดย จางเชอะ นำแสดงโดยฟู่เซิง ภาพยนตร์นี้เป็นภาคสองในภาพยนตร์ไตรภาคชุดมังกรหยก และเป็นภาคต่อจาก มังกรหยก (1977) และภาพยนตร์เรื่องนี้มีภาคต่ออีกคือ มังกรหยก ภาค 3 (1981) และภาพยนตร์ไตรภาคชุดนี้ยังมีภาพยนตร์ภาคแยกออกไปอีก 2 เรื่องคือ มังกรหยก ภาค 4 (1982) และ มังกรหยก ภาค 5 ตอน เอี้ยก้วยกับเซียวเล่งนึ่ง (1983)

**นักแสดงนำ**
 ฟูเซิง รับบท ก๊วยเจ๋ง- หนิวหนิว รับบท อึ้งย้ง- กุ๊ฟง รับบท อั้งฉิกกง- กัว จุ้ย รับบท จิวแป๊ะทง- หวัง หลุงเว่ย รับบท อาวเอี๊ยงฮง

**แหล่งข้อมูลอื่น**
 มังกรหยก ภาค 2- มังกรหยก ภาค 2
หมวดหมู่:ภาพยนตร์ฮ่องกงที่ออกฉายในปี พ.ศ. 2521
เวทีเดินแบบ

นางแบบขณะเดินแบบบนเวที
เวทีเดินแบบ (runway, catwalk, ramp) เป็นยกพื้นลักษณะแคบและราบซึ่งทอดตัวเข้าไปในห้องประชุมหรือทอดตัวอยู่ท่ามกลางส่วนต่าง ๆ ของบริเวณที่นั่งกลางแจ้ง สำหรับให้นางแบบหรือนายแบบเดินแสดงเสื้อผ้าหรือเครื่องประดับระหว่างการแสดงแฟชั่น การเดินแบบบนเวทีส่วนใหญ่จะจัดขึ้นภายในอาคารสำหรับกำบังลมฟ้าอากาศ แต่บางครั้งก็จัดแสดงกลางแจ้ง
ในงานสัปดาห์แฟชั่นปารีส พ.ศ. 2559 ชาเนลได้นำเสนอฉากเดินแบบอย่างประณีตด้วยการออกแบบห้องโถงให้ดูราวกับเป็นสนามบิน แขกผู้รับชมการแสดงนั่งบนที่นั่งประหนึ่งว่ากำลังรอเที่ยวบิน ในขณะที่นางแบบเดินไปรอบ ๆ สนามบินและเดินเข้าไปใกล้โต๊ะผู้โดยสารขาออก

**อ้างอิง**
หมวดหมู่:ศัพท์แฟชั่น
หมวดหมู่:การเดิน
หมวดหมู่:ชาววิกิพีเดียจากมหาวิทยาลัยสุโขทัยธรรมาธิราช

:หมวดหมู่:มหาวิทยาลัยสุโขทัยธรรมาธิราช
สุโขทัยธรรมาธิราช
โลแกน เดอะ วูล์ฟเวอรีน

โลแกน เดอะ วูล์ฟเวอรีน หรือ โลแกน (Logan) เป็นภาพยนตร์อเมริกันแนวซูเปอร์ฮีโร่ ที่ออกฉายในปี ค.ศ. 2017 สร้างจากตัวละครวูล์ฟเวอรีนจากมาร์เวลคอมิกส์ ผลิตโดยมาร์เวลสตูดิโอส์ ทีเอสจีเอนเตอร์เทนเมนท์ และบริษัทเดอะดอนเนอร์ส จัดจำหน่ายโดยทเวนตีท์เซนจูรี่สตูดิโอส์ เป็นภาพยนตร์ลำดับที่ 10 ในภาพยนตร์ชุด เอ็กซ์เมน และเป็นภาพยนตร์ภาคเดี่ยวของตัวละครวูล์ฟเวอรีนภาคที่ 3 และเป็นภาคสุดท้าย ต่อจาก X-เม็น: กำเนิดวูล์ฟเวอรีน (2009) และเดอะ วูล์ฟเวอรีน (2013) ภาพยนตร์เรื่องนี้ได้รับแรงบันดาลใจส่วนหนึ่งจากหนังสือการ์ตูนชุด "โอล แมน โลแกน" โดย มาร์ค มิลลาร์ และ สตีฟ แมคนิเวน

หลังจากที่ภาพยนตร์ออกฉายได้ไม่นาน ภาพยนตร์เรื่องนี้ได้นำมาฉายใหม่อีกครั้งในรูปแบบภาพขาว-ดำชื่อ "โลแกน นัวร์" และฉายแบบจำกัดโรงในสหรัฐอเมริกา โดยภาพยนตร์ฉบับนี้จะวางจำหน่ายพร้อมกับฉบับดั้งเดิมในชุดแผ่นบลู-เรย์อีกด้วย

**นักแสดง**

**การฉายในประเทศไทย**
โลแกน เดอะ วูล์ฟเวอรีน ฉายในประเทศไทยวันที่ 2 มีนาคม พ.ศ. 2560 แต่ฉายในประเทศไทยใช้เป็น เรต น.18+

**อ้างอิง**
หมวดหมู่:วูล์ฟเวอรีน (ตัวละคร)
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์อเมริกัน
หมวดหมู่:ภาพยนตร์โลดโผน
หมวดหมู่:ภาพยนตร์ผจญภัย
หมวดหมู่:ภาพยนตร์ชีวิต
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่ถ่ายทำในสหรัฐ
หมวดหมู่:ภาพยนตร์ที่ถ่ายทำในรัฐเท็กซัส‎
หมวดหมู่:ภาพยนตร์ที่ถ่ายทำในรัฐมิสซิสซิปปี
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์ไอแมกซ์
หมวดหมู่:ภาพยนตร์เอ็กซ์เมน
หมวดหมู่:ภาพยนตร์ภาคแยก
หมวดหมู่:มนุษย์ทดลองในบันเทิงคดี
สกุลผักบุ้ง

Ipomoea muricata 
สกุลผักบุ้ง (Ipomoea, มาจากคำภาษากรีก ipos แปลว่า หนอน และ homoios แปลว่า คล้าย) เป็นสกุลที่ใหญ่ที่สุดในวงศ์ผักบุ้ง มีมากกว่า 500 ชนิด กระจายพันธุ์ในเขตร้อนและเขตอบอุ่น ชื่อสามัญของสกุลนี้คือ มอร์นิงกลอรี (morning glory) สกุลนี้มีลักษณะเป็นไม้เถาล้มลุกหรือไม้พุ่ม ใบเรียงเวียน เรียบหรือจักเป็นพู ดอกออกเป็นแบบช่อกระจุก ส่วนมากออกตามซอกใบ กลีบเลี้ยงมี 5 กลีบ ติดทน ดอกรูปแตรหรือรูประฆัง ปลายจักตื้น ๆ หรือเกือบเรียบ มีแถบกลางกลีบชัดเจน เกสรเพศผู้ 5 อัน ส่วนมากขนาดไม่เท่ากัน จุดติดก้านชูอับเรณูกับหลอดกลีบมีขนหรือต่อม อับเรณูไม่บิดเวียน เรณูเป็นหนามละเอียด จานฐานดอกรูปวงแหวน รังไข่มี 2-4 ช่อง ก้านเกสรเพศเมียเรียวยาว ยอดเกสรจัก 2 พู เป็นตุ่ม เกสรเพศผู้และเพศเมียส่วนมากไม่ยื่นพ้นปากหลอดกลีบ ผลแห้งแตก ส่วนมากมี 4 หรือ 6 ซีก แต่ละซีกมีเมล็ดเดียว รูปสามเหลี่ยมหรือคล้ายครึ่งวงกลม
พืชหลายชนิดในสกุลผักบุ้งนิยมปลูกเป็นไม้ประดับ บางชนิดนิยมนำมารับประทาน เช่น มันเทศ (Ipomoea batatas) และผักบุ้ง (Ipomoea aquatica) ชาวพื้นเมืองในทวีปอเมริกาใช้พืชบางชนิดในสกุลนี้เป็นสมุนไพรพื้นบ้านและยาที่ออกฤทธิ์ต่อจิตประสาท

**ตัวอย่างชนิด**
 ชมจันทร์ (Ipomoea alba)- ผักบุ้ง, ผักบุ้งไทย, ผักบุ้งจีน (Ipomoea aquatica)- ผักบุ้งขัน (Ipomoea asarifolia)- มันเทศ (Ipomoea batatas)- ผักบุ้งรั้ว (Ipomoea cairica)- จิงจ้อแดง (Ipomoea hederifolia)- ผักบุ้งทะเล (Ipomoea pes-caprae)- ขยุ้มตีนหมา (Ipomoea pes-tigridis)- คอนสวรรค์ (Ipomoea quamoclit)

**อ้างอิง**

**แหล่งข้อมูลอื่น**
 สกุลผักบุ้ง- Ipomoea
หมวดหมู่:สกุลผักบุ้ง
หมวดหมู่:วงศ์ผักบุ้ง
หมวดหมู่:ไม้ดอกไม้ประดับ
หมวดหมู่:พืชที่รับประทานได้
หมวดหมู่:สมุนไพร
เจ้าหญิงมารีอา ฟรังซิชกาแห่งออร์เลอ็อง-บรากังซา

เจ้าหญิงมารีอา ฟรังซิชกา ดัชเชสแห่งบรากังซา ทรงเป็นพระชายาใน เจ้าชายดูวาร์ตึ นูโน ดยุกแห่งบรากังซา และเป็นพระมารดาใน เจ้าชายดูอาร์ตึ ปียู ดยุกแห่งบรากังซา ดยุกแห่งบรากังซาพระองค์ปัจจุบัน พระองค์ประสูติที่ ฝรั่งเศส  พระองค์และพระสวามี มีพระโอรส 3 พระองค์ พระองค์เป็นพระน้องนางเธอใน เจ้าหญิงอีซาแบลแห่งออร์เลอ็อง-บรากังซา และเป็นพระมาตุจฉา (น้าหญิง) ในฌ็อง เคานต์แห่งปารีส พระประมุขพระองค์ปัจจุบันแห่งราชวงศ์ฝรั่งเศส

**อ้างอิง**
 Imperial House of Brazil
หมวดหมู่:บุคคลที่เกิดในปี พ.ศ. 2457
หมวดหมู่:บุคคลที่เสียชีวิตในปี พ.ศ. 2511
หมวดหมู่:ราชวงศ์บรากังซา
หมวดหมู่:ชาวฝรั่งเศส
ไอเอ็มจีโมเดลส์

ไอเอ็มจีโมเดลส์ (IMG Models) เป็นส่วนหนึ่งของบริษัทไอเอ็มจี ที่มีธุรกิจเกี่ยวกับกีฬา แฟชั่น และสื่อ มีสำนักงานที่นครนิวยอร์ก ลอนดอน มิลาน ปารีส และซิดนีย์ เป็นตัวแทนของผู้หญิงที่มีพรสวรรค์ เริ่มก่อตั้งเมื่อวันที่ 12 กันยายน ค.ศ. 2012

**โมเดล**
นายแบบและนางแบบที่สำคัญ ตั้งแต่อดีตถึงปัจจุบัน ได้แก่:- ลิลี อัลดริดจ์- เฮลีย์ บัลด์วิน- จอร์แดน บาร์เร็ตต์- โรส เบอร์ทรัม- พิมพ์ชนก น้อยศรี- จิเซล บุนเชน- มิลลี่ บ็อบบี บราวน์- อดัม บัทเชอร์- มอนตาน่า ค็อกซ์- เอมิลี่ ดิโดนาโต้- ลิลี โดนัลด์สัน- ฮันนาห์ เฟอร์กูสัน- สกาย ฟีร์ไรรา- แอชลีย์ เกรแฮม- ซินดี ครอว์ฟอร์ด- อันวาร์ ฮาดีด- จีจี ฮาดีด- เบลลา ฮาดีด- ซิเอรา- ราเชล ฮิลเบิร์ต- เทย์เลอร์ ฮิลล์- เอลซา ฮอสค์- มาร์ธา ฮันต์- โรซี่ ฮันทิงตัน-ไวท์ลีย์- ลอเร็น ฮัตตัน- แชเนล อีมาน- ดาโคตา จอห์นสัน- จอร์เจีย เมย์ แจ็กเกอร์- เสี่ยว เหวิน จู- มิแรนดา เคอร์- คาร์ลี คลอสส์- จอน โคร์ตาจาเรน่า- ทารา ลินน์- ซาช่า ลุสส์- ออสติน มาโฮน- จิลเลี่ยน เมอร์คาโด- โนอาห์ มิลส์- เคต มอส- อแมนด้า เมอร์ฟี- แคโรลิน เมอร์ฟี- การ์เรตต์ เนฟฟ์- บอร์บอรอ ป็อลวิน- ฮิลารี โรดา- สเตฟานี ซีมัวร์- โจน สมอลส์- เจสสิกา สแตม- ลาร่า สโตน- แคนดิซ สวานโพเอล- แจสมิน ทุคส์- แอมเบอร์ วัลเลตต้า- อเล็ก เว็ค- ไชน่า มาชาโด- เดวอน วินด์เซอร์- เพีย วูร์ทซบาค- ปิเอโตร โบเซลลี่- ลักกี บลู สมิธ- คารา เดเลอวีน

**อ้างอิง**

**แหล่งข้อมูลอื่น**
  IMG Models – New York in the Fashion Model Directory
หมวดหมู่:บริษัทจัดหานักเดินแบบ
ฟาโรห์ทุตเคเปอร์เร โชเชงค์

ฟาโรห์ทุตเคเปอร์เร โชเชงค์ หรือ โชเชงค์ที่ 2ฺb เป็นฟาโรห์ฟาโรห์ที่มีความน่าสงสัยต่อกับครองราชย์ของพระองค์ เกี่ยวกับการค้นพบหินก้อนใหม่จาก Temple of Bubastis ซึ่งทำให้เขาหายากมากเพราะมีชื่ออยู่ในอียิปต์ล่างและเหนือ โดยพระนามของพระองค์นาม ทุตเคเปอร์เร แปลว่า "รูปลักษณ์ (หรือมา) ของภาพลักษณ์ใหม่ของรา"
หมวดหมู่:ฟาโรห์ยุคราชวงศ์ที่ยี่สิบสอง
ฟาโรห์ฮาร์เซียเซ

ฟาโรห์เฮดจ์เคปเปอร์เร เซเตเพนอามุน ฟาโรห์ฮาร์เซียเซ หรือ ฮาร์ซีซา เป็นฟาโรห์พระองค์ที่ 5 แห่งราชวงศ์ที่ 23 ยุคกลางที่สามของเขาในประเทศอียิปต์ให้เป็นได้ทั้ง "นักบวชชั้นสูงของเทพอามุน" และลูกชายของนักบวชชั้นสูงของเทพอามุนคือ โชเชงค์ ซี
หมวดหมู่:ฟาโรห์ยุคราชวงศ์ที่ยี่สิบสอง
ระบบป้องกันภัยเขตระดับความสูงขาลง

ระบบป้องกันภัยเขตระดับความสูงขาลง (Terminal High Altitude Area Defense) หรือ THAAD เป็นระบบต่อต้านขีปนาวุธของกองทัพบกสหรัฐที่ถูกออกแบบมาเพื่อสกัดขีปนาวุธพิสัยสั้น, พิสัยกลาง และพิสัยปานกลาง ที่กำลังอยู่ในช่วงขาลงตกสู่เป้าหมาย (terminal phase) การสกัดทำด้วยพลังงานจลน์เพื่อกระทบและทำลายขีปนาวุธ THAAD ถูกพัฒนาขึ้นหลังจากกองทัพสหรัฐถูกโจมตีโดยจรวดสกั๊ดของกองทัพอิรักระหว่างสงครามอ่าวเปอร์เซีย ในค.ศ. 1991 เนื่องจากตัวมิสไซล์สกัดภัยไม่ได้ติดตั้งหัวรบ จึงช่วยลดความเสี่ยงที่จะเกิดการระเบิดเมื่อกระทบกับขีปนาวุธที่มีหัวรบระเบิดหรือหัวรบนิวเคลียร์
แต่เดิมแล้ว THAAD เป็นโครงการของกองทัพบกสหรัฐ แต่ต่อมาได้อยู่ภายใต้การจัดการของสำนักงานป้องกันขีปนาวุธ กองทัพเรือสหรัฐมีโครงการที่คล้ายกันชื่อว่าระบบป้องกันขีปนาวุธอีจิส ซึ่งเดิมมีไว้ติดตั้งบนเรือรบ แต่ต่อมาก็มีการพัฒนาระบบภาคพื้นดินขึ้นมาเช่นกัน THAAD เดิมมีกำหนดประจำการในปี 2012 แต่เริ่มใช้งานครั้งแรกตั้งแต่เดือนพฤษภาคม 2008 และประจำการอยู่ในสหรัฐอาหรับเอมิเรตส์, ตุรกีและเกาหลีใต้
THAAD ถูกผลิตและติดตั้งโดยล็อกฮีด มาร์ติน และมีผู้รับจ้างช่วงได้แก่เรย์เธียน, โบอิง, แอโรเจ็ท, ร็อคเกตไดน์, ฮันนีเวลล์, บีเออี ซิสเต็มส์, ออชคอชดีเฟนซ์, มิลตันแคท และโอลิเวอร์แคปิตัลคอนซอร์เทียม

**อ้างอิง**

**แหล่งข้อมูลอื่น**
  เว็บเพจ Lockheed Martin THAAD  (ภาษาอังกฤษ)-  หน้าโครงการ THAAD ของสำนักงานป้องกันขีปนาวุธ date=2009-03-26  (ภาษาอังกฤษ)-  รายละเอียดโครงการ THAAD  (ภาษาอังกฤษ)-  ประวัติโครงการ THAAD บนเว็บไซต์ designation-systems.net (ภาษาอังกฤษ)-  TPY-2 X-band Radar บนเว็บไซต์ Missile Threat CSIS (ภาษาอังกฤษ)
หมวดหมู่:ล็อกฮีด มาร์ติน
หมวดหมู่:โบอิง
หมวดหมู่:การสงครามต่อสู้อากาศยาน
หมวดหมู่:อาวุธปล่อยผิวพื้นสู่อากาศ
หมวดหมู่:มิสไซล์ของสหรัฐอเมริกา
หมวดหมู่:การป้องกันขีปนาวุธ
ไลฟ์การ์ดฮอตพิทักษ์หาด

ไลฟ์การ์ดฮอตพิทักษ์หาด (Baywatch) เป็นภาพยนตร์แนวแอกชัน-ตลก จากประเทศสหรัฐอเมริกา มีกำหนดออกฉายใน ค.ศ. 2017 กำกับโดย Seth Gordon ดัดแปลงจากภาพยนตร์ชุดทางโทรทัศน์เรื่อง Baywatch นำแสดงโดย Dwayne Johnson, Zac Efron, Priyanka Chopra, Alexandra Daddario, Kelly Rohrbach, Jon Bass, Ilfenesh Hadera, Yahya Abdul-Mateen II, David Hasselhoff, และ Pamela Anderson

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2560
ธงพระอิสริยยศสำหรับพระมหากษัตริย์แห่งมาเลเซีย

ตารางต่อไปนี้แสดงภาพธงพระอิสริยยศชนิดต่างๆ สำหรับพระมหากษัตริย์แห่งมาเลเซีย

**ธงพระอิสริยยศ**

**ดูเพิ่ม**
 รายชื่อธงในประเทศมาเลเซีย- ตราแผ่นดินของมาเลเซีย- เนการากู

**อ้างอิง**
มมาเลเซีย
หมวดหมู่:ธงในประเทศมาเลเซีย
เจ้าหญิงอเล็กซานดราแห่งฮาโนเวอร์

เจ้าหญิงอเล็กซานดราแห่งฮันโนเฟอร์ ทรงเป็นพระธิดาใน เจ้าหญิงการอลีน เจ้าหญิงแห่งฮันโนเฟอร์ และ  เจ้าชายแอนสท์ ออกุสแห่งฮันโนเฟอร์ พระองค์มีพระเชษฐาและพระภคินีต่างพระบิดา 3 คน คือ อันเดรีย กาสิรากี ชาล็อต กาสิรากี ปีแยร์ กาสิรากี ทั้งยังทรงเป็นพระราชนัดดาใน เจ้าชายแรนีเยที่ 3 องค์อธิปัตย์แห่งโมนาโก กับ เจ้าหญิงเกรซแห่งโมนาโก และเป็นพระภาคิไนยใน เจ้าชายอาลแบร์ที่ 2 องค์อธิปัตย์แห่งโมนาโก กับ เจ้าหญิงสเตฟานีแห่งโมนาโก

**อ้างอิง**
หมวดหมู่:บุคคลที่เกิดในปี พ.ศ. 2542
หมวดหมู่:ราชวงศ์ฮันโนเฟอร์
หมวดหมู่:เจ้าหญิง
เมืองหลวงแฟชั่น

ไฟล์:Escada_Sport_MBFWB_Spring_2013.jpg|thumb|300x300px|เอสคาดาสปอร์ตที่งานสัปดาห์แฟชั่นเบอร์ลิน ฤดูใบไม้ผลิ/ฤดูร้อน 2013
เมืองหลวงแฟชั่น (italic=yes) เป็นเมืองที่มีอิทธิพลสำคัญเกี่ยวกับแนวโน้มแฟชั่นต่างประเทศ ในการออกแบบการผลิต และการค้าปลีกของผลิตภัณฑ์แฟชั่น บวกกับงานแสดงต่าง ๆ เช่น สัปดาห์แฟชั่น งานประกาศรางวัล งานแสดงสินค้า  ที่มีผลต่อการสร้างผลผลิตทางเศรษฐกิจอย่างมีนัยสำคัญ
ในเมืองหลวงแฟชั่นที่ถือว่าเป็นระดับโลกหรือเรียกว่า "บิ๊กโฟร์" ของศตวรรษที่ 20 คือ ปารีส มิลาน ลอนดอน และนิวยอร์ก และในขณะที่เมืองแฟชั่นอื่น ๆ ก็เริ่มเติมเติบโตขึ้นอย่างมากในศตวรรษที่ 21 เช่น โรม ตูริน ฟลอเรนซ์ เบอร์ลิน บาร์เซโลนา เวนิส โบโลญญา โตเกียว เซาเปาลู ลอสแอนเจลิส และโซล

**การจัดอันดับเมืองหลวงแฟชั่นประจำปี**
การจัดอันดับของเมืองแฟชั่นชั้นนำจัดทำเป็นประจำทุกปีโดย Global Language Monitor เป็นบริษัทในสหรัฐ ซึ่งติดตามแนวโน้มโดยใช้ภาษาทั่วโลก ในปี พ.ศ. 2561 ห้าสิบหกอันดับเมืองแฟชั่น มีการจัดอันดับ ดังนี้

**อ้างอิง**

**แหล่งข้อมูลอื่น**
 สัปดาห์แฟชั่น
หมวดหมู่:แฟชั่น
หมวดหมู่:เมืองต่างๆ
หมวดหมู่:ประวัติศาสตร์แฟชั่น
เซโรงัง

เซโรงัง (Seirogan) เป็นยาแก้ท้องเสียที่มีที่มาและวางจำหน่ายทั่วไปในประเทศญี่ปุ่น

**อ้างอิง**

**ข้อมูล**
isbn=978-4385130996
*url=https://books.google.com/books?id=l6Q4AQAAIAAJ
*isbn=9784903859460, pp. 130-. An illustrated page 134 shows 20 different seirogan brand boxes.
*isbn=9784835547411, p. 188-, describes an attempt to market seirogan as a supplement in the US.
หมวดหมู่:เครื่องหมายการค้า
หมวดหมู่:ยาแก้ท้องร่วง
พระเจ้าราชวรวงศ์เธอ พระองค์เจ้าประชุมวงศ์

พระเจ้าราชวรวงศ์เธอ พระองค์เจ้าประชุมวงศ์ (พ.ศ. 2337 — พ.ศ. 2392) พระราชธิดาพระองค์ที่ 3 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี

**พระประวัติ**
พระเจ้าราชวรวงศ์เธอ พระองค์เจ้าประชุมวงศ์ ประสูติเมื่อพ.ศ. 2337 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์ 
ในสมัยรัชกาลที่ 2 พระองค์เจ้าประชุมวงศ์ทรงเป็นพระราชธิดาพระองค์ที่โตสุดในสมเด็จพระบวรราชเจ้ามหาเสนานุรักษ์ จึงทรงได้รับพระราชทานเบี้ยหวัดถึง 3 ชั่ง ครั้นสมเด็จพระบวรราชเจ้ามหาเสนานุรักษ์แล้วทรงได้รับพระราชทานเพิ่มเป็น 5 ชั่ง เท่ากันกับพระเจ้าราชวรวงศ์เธอ พระองค์เจ้าปาน กรมหมื่นอมรมนตรี ดังปรากฏในชุมนุมพระบรมราชาธิบายในพระบาทสมเด็จพระจอมเกล้าเจ้าอยู่หัว เรื่องการพระราชทานเบี้ยหวัดว่า
"...เมื่อแผ่นดินพระบาทสมเด็จพระพุทธเลิศหล้านภาลัย... แต่พระองค์เจ้านั้นเมื่อกรมพระราชวังยังมีอยู่ ได้รับพระราชทานตามบาญชีเดิมที่เคยได้ในแผ่นดินพระบาทสมเด็จพระพุทธยอดฟ้าจุฬาโลก กรมหมื่นธิเบศรบวร พระองค์เจ้าประชุมวงศ ได้รับพระราชทานองค์ละ ๓ ชั่ง นอกนั้นก็ได้น้อยๆ ลงมา... ต่อมาถึงปีฉลูสัปตศก ศักราช ๑๑๗๗ กรมพระราชวังไม่มีแล้ว พระองค์เจ้าในพระบวรราชวังจึงได้รับพระราชทานเบี้ยหวัดมากขึ้น คือพระองค์เจ้าประยงก์เปนพระองค์ใหญ่ โปรดให้เปนกรมหมื่นธิเบศรแล้วพระราชทานเบี้ยหวัด ๑๐ ชั่ง พระองค์เจ้าหนูปานซึ่งเปนกรมหมื่นอมรมนตรีบัดนี้ กับพระองค์เจ้าหญิงใหญ่ประชุมวงศ ได้รับพระราชทานองค์ละ ๕ ชั่ง..."
พระเจ้าราชวรวงศ์เธอ พระองค์เจ้าประชุมวงศ์ สิ้นพระชนม์ในรัชกาลที่ 3 เมื่อพ.ศ. 2392 พระชันษา 55 ปี พระราชทานเพลิงพระศพเมื่อพ.ศ. 2392

**พงศาวลี**

**อ้างอิง**
หมวดหมู่:พระองค์เจ้า
หมวดหมู่:พระเจ้าราชวรวงศ์เธอ ชั้น 2
หมวดหมู่:พระราชธิดาในสมเด็จพระบวรราชเจ้ามหาเสนานุรักษ์
หอประชุมมหาวชิราลงกรณ มหาวิทยาลัยราชภัฏสกลนคร

หอประชุมมหาวชิราลงกรณ มหาวิทยาลัยราชภัฏสกลนคร เป็นหอประชุมใหญ่ของ มหาวิทยาลัยราชภัฎสกลนคร และเป็นสถานที่ประกอบพิธีพระราชทานปริญญาบัตรแก่ผู้สำเร็จการศึกษาจากมหาวิทยาลัยราชภัฏเขตภาคตะวันออกเฉียงเหนือ หอประชุมมหาวชิราลงกรณ มหาวิทยาลัยราชภัฏสกลนคร ตั้งอยู่ภายในมหาวิทยาลัยราชภัฏสกลนคร อำเภอเมืองสกลนคร จังหวัดสกลนคร

**ที่ตั้งและลักษณะเด่น**
หอประชุมมหาวชิราลงกรณ มหาวิทยาลัยราชภัฎสกลนคร ตั้งอยู่ภายในมหาวิทยาลัยราชภัฎสกลนคร ใจกลางมหาวิทยาลัย มีลักษณะเป็นอาคารสถาปัตยกรรมไทยร่วมสมัย

**ประวัติ**
หอประชุมมหาวชิราลงกรณ มหาวิทยาลัยราชภัฎสกลนคร สร้างขึ้นจากปีงบประมาณ 2548 – 2551 มหาวิทยาลัยราชภัฏสกลนคร ได้รับงบประมาณแผ่นดิน จำนวน 122,611,254 บาท (หนึ่งร้อยยี่สิบสองล้านหกแสนหนึ่งหมื่นหนึ่งพันสองร้อยห้าสิบสี่บาทถ้วน) เพื่อก่อสร้างอาคารหอประชุมเอนกประสงค์ จำนวน 1 หลัง เรือนรองรับที่ประทับ 1 หลัง ซึ่งได้ก่อสร้างแล้วเสร็จเมื่อเดือน กันยายน2550 เพื่อใช้ตามวัตถุประสงค์ดังนี้- เป็นสถานที่พระราชทานปริญญาบัตรแก่บัณฑิตมหาวิทยาลัยราชภัฏกลุ่มภาคตะวันออกเฉียงเหนือ 12 แห่ง- เพื่อเป็นศูนย์กลางการจัดประชุมสัมมนา การจัดนิทรรศการระดับชาติ และนานาชาติ การจัดอบรมสัมมนาทางการศึกษา การจัดกิจกรรมต่างๆ และการเผยแพร่ศิลปวัฒนธรรม

** ดูเพิ่ม**
 มหาวิทยาลัยราชภัฎสกลนคร

**อ้างอิง**
หมวดหมู่:สถานที่จัดงานที่ก่อตั้งในปี พ.ศ. 2550
หมวดหมู่:ก่อตั้งในประเทศไทยในปี พ.ศ. 2550
หมวดหมู่:สิ่งก่อสร้างในอำเภอเมืองสกลนคร
หมวดหมู่:สถานที่ที่ตั้งชื่อตามพระนามของพระบาทสมเด็จพระวชิรเกล้าเจ้าอยู่หัว
หมวดหมู่:มหาวิทยาลัยราชภัฏสกลนคร
พระเจ้าราชวรวงศ์เธอ พระองค์เจ้าอรุณ

พระเจ้าราชวรวงศ์เธอ พระองค์เจ้าอรุณ หรือ พระองค์ใหญ่อรุณ (13 ตุลาคม พ.ศ. 2348 — 11 มิถุนายน พ.ศ. 2428) พระราชธิดาพระองค์ที่ 1 ในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย

**พระประวัติ**
พระเจ้าราชวรวงศ์เธอ พระองค์เจ้าอรุณ ประสูติเมื่อวันอาทิตย์ที่ 13 ตุลาคม พ.ศ. 2348 เป็นพระธิดาในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย ธิดาพระยาพินาศอัคคี (จาด ณ บางช้าง)
ในสมัยรัชกาลที่ 4 พระองค์เจ้าอรุณทรงเป็นผู้ใหญ่ในพระบวรราชวัง ด้วยทรงเป็นพระราชธิดาพระองค์โตในสมเด็จพระบวรราชเจ้ามหาศักดิพลเสพ และทรงมีหน้าที่กำกับฝ่ายในในพระบวรราชวัง ครั้งหนึ่งพระองค์เจ้าอรุณเคยกราบบังคมทูลพระบาทสมเด็จพระจอมเกล้าเจ้าอยู่หัวว่ามีขโมยขึ้นตำหนักพระองค์เจ้าสุด หลังจากนั้นพระบาทสมเด็จพระจอมเกล้าเจ้าอยู่หัวจึงทรงชำระความ และออกประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวัง เป็นต้นมา ดังปรากฏในคำประกาศประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวังว่า
"...ทรงพระกรุณาโปรดเกล้าฯ สั่งว่า พระบวรวงศ์เธอชั้น ๒ พระองค์เจ้าอรุณกราบบังคมทูลพระกรุณาว่า พระวรวงศ์เธอ พระองค์เจ้าหญิงสุด ลงไปพระบรมมหาราชวัง... ผู้ร้ายเข้าในตำหนัก... จึงทรงพระกรุณาโปรดเกล้าฯ ให้ชำระเอาตัวผู้ร้ายให้จงได้... อนึ่งมีพระราชบัญญัติห้ามมิให้คนภายนอกพระบวรราชวังเข้ามาคบหากันกับคนในพระบวรราชวัง ห้ามมิให้เจ้าจอมหม่อมพนักงานท้าวนางจ่าโขลนผู้ใหญ่ผู้น้อย แลข้าหลวงพระองค์เจ้าหม่อมเจ้าข้าทาษทั้งปวง ซึ่งอยู่ในพระบวรราชวังคบหาคนนอกพระบวรราชวัง..."
พระเจ้าราชวรวงศ์เธอ พระองค์เจ้าอรุณ สิ้นพระชนม์ในรัชกาลที่ 5 เมื่อวันพฤหัสบดีที่ 11 มิถุนายน พ.ศ. 2428 พระชันษา 81 ปี พระราชทานเพลิงพระศพ ณ พระเมรุ ท้องสนามหลวง เมื่อวันจันทร์ที่ 5 กรกฎาคม พ.ศ. 2429

**พงศาวลี**

**อ้างอิง**
หมวดหมู่:พระองค์เจ้า
หมวดหมู่:พระเจ้าราชวรวงศ์เธอ ชั้น 3
หมวดหมู่:พระราชธิดาในสมเด็จพระบวรราชเจ้ามหาศักดิพลเสพ
หมวดหมู่:สกุล ณ บางช้าง